Curhat Gaek Jomblo Misterius .. Yudi tampak duduak mamanuang disuduik lapau Mak Malin, pandangannyo kosong samantaro aia matonyo balina...
Yudi tampak duduak mamanuang disuduik lapau Mak Malin, pandangannyo kosong samantaro aia matonyo balinang, rokok lintang anam nan tasalek dijarinyo lah tingga puntuang, abih dek karano diambuih angin malam bukan karano diisok.
.
"Apo garan nan tajadi nak? Baa dek mamanuang ang?" Tibo-tibo ado urang gaek manyapo Yudi. Tantu sajo Yudi takajuik bacampua heran. Yudi madok ka urang gaek tu, urang gaek nan mukonyo asiang, nan pasti bukan urang kampuang Palanta
.
"Den sadang paniang Tuak, resah jo gelisah. Lah 27 taun umua den kini tapi baa dek den masih Jomblo? Padohal gagah den ndak usah ditanyo, nasip gagah dimuko den ko ndak sabandiang jo nasip kisah asmara den nan tragis, eh siapo Datuak yo?" Tanyo Yudi sambia tetap madok jo tatapan heran. Samantaro Mak Malin madok pulo jo tatapan heran, maklum urang gaek tu baru sakali ko masuak ka lapaunyo.
.
"Ambo urang kampuang subalah nan bajalan ndak tantu arah, kebetulan ambo sadang galau pulo, sahinggo sampai dilapau ko.." Jawek urang gaek misterius tu sambia malatak'an sabungkuih rokok surya diateh meja.
.
"Kalau buliah tau namo Datuak siapo?" Yudi manyemba rokok surya gaek tu diateh meja.
.
"Namo ambo Rito,gala ambo Datuak Nan Kayo..."
.
"Datuak Nan Kayo? Baa dek kasiko bajalan kaki?"tanyo Yudi...
.
Datuak Nan Kayo Ndak Bapitih gala lengkap ambo.."
.
"Oh.. Datuak baa dek galau pulo yo?"Yudi batanyo ingin tau.
.
"Ang baru jomblo salamo 27 taun, ambo lah 55taun nak, 55taun ambo manyandang status tuna asmara, ambo kesepian hikz " jatuah kristal-kristal bening disuduik mato gaek misterius tu.
.
"Wow sangaik tragis juo kisah iduik Datuak yo? Baa dek sampai cando itu?"tanyo Yudi sambia manyemba rokok Surya gaek tu sabatang lai...
.
"Tu lah nyoang ha, gara-gara parangai ambo kurang aja maso mudonyo, hobi mabuak, nonton konser iwan fals,baampok, maliang jemuran, maliang jariang jo patai, bahkan ambo pernah memperkosa, sahinggo ndak surang pun padusi nan nio jo ambo.."
Bibia gaek tu mulai mangaretek dek bacarito
.
Langsuang tagak bulu iduang Yudi mandanga carito gaek tu. Ndak lamo sudahtu datanglah Bangdho jo tampilan ala gotik. Baju itam, sarawa itam, mato baagiah colak itam bahkan gigi pun itam. Rambuik Bangdho pun tagak-tagak runciang cando durian, bantuaknyo sudah bastel jo mintak tancho.
.
"Baa penampilan den Yud? Keren kan? Sangajo Yud, mano tau jo penampilan cando iko ado cewek khilaf nan namuah jo den.." Kecek Bangdho sambia manjantiak-jantiak'an rambuiknyo nan runciang jo ujuang jari.
.
"Antahlah Dho, ndak rambuik ang pulo nan ka den urus doh.." Jawek Yudi singkek.
.
"Yo lah.." Bangdho tampak kecewa.
.
"Cring..!!" Gaek misterius nan sadang bacarito jo Yudi madok ka Bangdhi jo tatapan tajam.
.
Bangdho madok ka Yudi sambia manaiak'an alisnyo. Bangdho batanyo ka Yudi sia gaek ko pakai bahaso isyarat, tapi Yudi hanyo manaiak'an kaduo bahunyo tando ndak tau.
.
"Ado apo Tuak? Baa dek madok ka den cando mancaliak alien nan turun dari langik sudahtu jatuah dalam jamban?" Tanyo Bangdho nan kurang sanang bantuaknyo diparatian dek gaek misterius tu.
.
"Maaf.. Ambo dulu wakatu mudo acok mabuak. Suatu malam ambo mabuak bir baoplos jo minyak tanah saliter, sudahtu katiko sadang mabuak barek tu ambo mamperkosa saikua Landak..."
.
"Mamperkosa Landak??" Langsuang tagak bulu katiak Bangdho dek ngeri, tapi Bangdho penasaran jo kelanjutan kisah gaek tu, "sudahtu baa lay Tuak?"
.
Gaek misterius tu madok ka Bangdho, mamandang kapalo Bangdho nan rambuiknyo tagak-tagak cando duri durian. Ekspresi gaek tu langsuang barubah jadi sadiah sarato matonyo bakaco-kaco, "sasudah mancaliak ang, badabok darah didado ambo, anak ambo ang ndak???"
.
"NDAK MUNGKIIIIIIIIIIN.. AMAAAAAAAK..." Bangdho malompek dari jendela lapau sudahtu dipupuahnyo lari kancang sambia mangusuak-ngusuak rambuiknyo sampai luruih.
😂😂😂😂😂😂😂
Dapek Carito dari : @jibilii (polo je lah wee)
min_Latn min_Latn unk min_Latn unk min_Latn unk min_Latn unk min_Latn unk min_Latn unk min_Latn unk min_Latn unk min_Latn unk min_Latn unk min_Latn unk min_Latn min_Latn unk min_Latn unk min_Latn unk min_Latn unk min_Latn unk min_Latn unk min_Latn unk min_Latn unk min_Latn unk min_Latn unk min_Latn unk min_Latn fon_Latn min_Latn